বিশ্বসাহিত্যের অনেক কালজয়ী লেখা ও তাঁর স্রষ্টাদের মধ্যে জুলভার্ন, মার্ক টোয়েন, চার্লস ডিকেন্স, স্যার আর্থার কোনান ডোয়েল, স্যার ওয়াল্টার স্কট, আলেকজান্ডার দ্যুমা’সহ আরো অনেক বিশ্ববিখ্যাত লেখকের অনুবাদ প্রকাশ করেছে সেবা প্রকাশনী। আমার ব্যক্তিগত গ্রন্থপাঠের অভিজ্ঞতায় এর প্রায় সবগুলোই তখন পড়া হয়েছে। সংক্ষিপ্ত পরিসরে হলেও অনুবাদগুলো ছিলো এক কথায়-অসাধারণ।